Baebele e kgaogantswe ka dikgaolo le ditemana. Ka sekai, Mathaio 6:9, 10 e kaya gore ke kgaolo ya bo6 ya buka ya Mathaio, temana 9 le 10. Bangwe ba ka nna ba re go betšha ka madi a le mannye fa ba tshameka dikarata kgotsa ba tshameka morabaraba le ba losika kgotsa ditsala, ke boitlosobodutu fela jo bo seng kotsi. Ee, motho yo o betšhang ka madi a mannye a ka nna a bo a sa ipone a le pelotshetlha, a itseela kwa godimo thata, a rata go gaisana kgotsa a dumela mo botlhoding. Le fa go ntse jalo, go betšha ga gagwe go ka ama jang batho ba a betšhang le bone? Batho ba bantsi ba ba lemaletseng go betšha ba simolola ka go betšha ka madi a mannye e le ‘go itlosa bodutu fela.’ (Luke 16:10) Mo go bone, selo se se simologileng se lebega se se kotsi se ne sa felela ka masetlapelo.